Variációk a szabályozásra • MTMI
Közzétéve: 2012. december 22.
A médiajog szabályozása körében 2010 második felétől számos jelentős, strukturális változás volt megfigyelhető. Ezek közé tartozik egy új szabályozási struktúra kialakítása; az ön- és társszabályozás intézmnyesítése, valamint az önálló szabályozó szervek alkotmányi szintű megjelenése. Ez az átrendeződés élénk vitákat váltott ki nemcsak a politikusok, hanem a jogtudomány művelői körében is.
Erre figyelemmel a szerzők, Csink Lóránt és Mayer Annamária munkája áttekinti az „alapokat”: a szabályozás, a jogi norma alapvető sajátosságait és társadalomban betöltött szerepét. Elemzi az ön- és társszabályozás megvalósulását a médiajogban, valamint az Alaptörvényben nevesített „önálló szabályozó szerv” fogalmát. Mindeközben az alkotók azt vizsgálják, hogy a szabályozás új igényeit hogyan lehet a klasszikus struktúrához igazítani.